Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**156/2015. (IV. 15.) OSzB. sz. határozat**

Szombathely Megyei Jogú Város Közgyűlésének Oktatási és Szociális Bizottsága az előterjesztést megtárgyalta és az alábbiak szerint jóváhagyja:

1. A Bizottság a nyári napközis tábor megszervezését 2015. évben támogatja, melyre Szombathely Megyei Jogú Város Önkormányzata Közgyűlésének 11/2015. (III.4.) számú önkormányzati rendelete, az önkormányzat 2015. évi költségvetéséről az oktatási ágazat kiadásai, „önkormányzati napközis tábor megszervezése” tételsoron 3 millió forintot, illetve az „oktatási, szociális és ifjúsági kiadások – tartalék” tételsoron 2 millió forintot biztosít.
2. A Bizottság a tábor helyszínéül a Zrínyi Ilona Általános Iskolát jelöli ki. Felkéri a Köznevelési, Sport és Ifjúsági Irodát, hogy a nyári napközis tábor megszervezéséhez szükséges intézkedéseket tegye meg.

**Felelősök:** Rettegi Attila, a bizottság elnöke

/dr. Bencsics Enikő, az Egészségügyi és Közszolgálati Osztály vezetője

Kovács Balázs, a Köznevelési, Sport és Ifjúsági Iroda vezetője

Stéger Gábor, a Közgazdasági és Adó Osztály vezetője

Imréné Erényi Katalin a Szombathelyi Köznevelési GAMESZ igazgatója/

Határidő: 2015. augusztus 31.